Imtella' Ottubru 31, 2021 Alec Baldwin tkellem għall-ewwel darba fil-pubbliku minn meta spara b'mod aċċidentali u qatel lid-direttur tal-fotografija Halyna Hutchins fuq is-sett tal-film western 'Rust'. Fl-ewwel kummenti tiegħu, l-attur wieġeb ukoll mistoqsijiet dwar l-użu tal-armi fuq is-sett u jaqbel li l-armi jintużaw b'mod limitat fi produzzjonijiet ta' films. Baldwin qal li l-pulizija ordnawlu biex ma jikkummentax dwar il-każ li qed jiġi investigat. Huwa ddeskriva lil Hutchins bħala ħabiba u rrakkonta li dakinhar li wasal Santa Fe għall-ġbid tal-film kellu ikla magħha u mad-direttur tal-film Joel Souza, li wkoll indarab fl-isparatura.